
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1789 

28 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση δημοτικών σχολείων (κατά τάξεις). 1 

Διαπολτπσμική Εκπαίδευση - Ίδρυση και λειτουργία 
Τάξεων Υποδοχής και Φροντιστηριακών Τμημάτων 
Σχετ. Αρίθμ. Φ2/378/Γ1/1124/8.12.94 {ΦΕΚ 930/ 

14.12.94/τ.Β') απόφαση Υπουργού Παιδείας. 2 

Μετονομασίατου Ι.Ε.Κ. Καλλιθέας. 3 

Σύσταση Εκκλησιαστικού Ιδρύματος με την επωνυμία: 
«ΙΔΡΥΜΑ ΨΥΧΟΚΟΙΝΩΝΙΚΗΣ ΑΓΩΓΗΣ ΚΑΙ ΣΤΗΡΙ¬ 
ΞΗΣ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ “ΔΙΑ¬ 
ΚΟΝΙΑ”. 4 

Παράταση του χρόνου ισχύος των λατομικών περιο¬ 
χών του Ν. Αιτωλ/νίας που δεν έχουν ακόμα ενερ¬ 
γοποιηθεί . 5 


ΑΠΟΦΑΣΕΙ Σ 

Αριθ Δ4/592 (Γ) 

Συγχώνευση δημοτικών σχολείων (κατά τάξεις} 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

1. Τις διατάξεις: 

α) Του άρθρου 4 παρ. 13τουΝ. 1566/85 «Δομή και λει¬ 
τουργία της Πρωτοβάθμιας και Δευτεροβάθμιας εκπαί¬ 
δευσης και άλλες διατάξεις» (ΦΕΚ 167 τ.Α/3.6.1985) 

β) Της περ. α) της παρ. 24του άρθρου 2του Ν. 2621/98 
«Ρύθμιση θεμάτων οργάνωσης και λειτουργίας Τεχνολο¬ 
γικών Εκπαιδευτικών Ιδρυμάτων και άλλες διατάξεις 
[ΦΕΚ136 τ.Α’) 

γ) Του άρθρου 29 Α του Ν. 1558/85 (ΦΕΚ137Α ) όπως 
προστέθηκε με το άρθρο 27 του Ν. 2081/1992 «Ρύθμιση 
θεμάτων του θεσμού του Επιμελητηρίου κ.λ.π.» (ΦΕΚ 
154Α71992)και αντικαταστάθηκε με το άρθρο 1 του 
Ν.2469/97 (ΦΕΚ 38 τ.Α'). 

2. Το αριθμ. 941/17.3.1999 έγγραφο της Διεύθυνσης 
Πρωτοβάθμιας Εκπαίδευσης Ν. Λέσβου. 


3. Την αριθμ. ΣΤ5/33/9.10.1996 απόφαση «Ορισμός 
αρμοδιοτήτων Υφυπουργού του ΥΠ.Ε.Π.Θ. «(ΦΕΚ 937 
τ.Β'). 

4. Την αριθμ. 1107147/1239/0006/4.10.1996 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών «(ΦΕΚ 922 τ.Β') 

5. Το γεγονός ότι από την απόφαση αυτή προκαλείται 
δαπάνη σε βάρος: 

α) τον προϋπολογισμό της Ν.Α,Νομοΰ Λέσβου (Ειδ.Φο- 
ρέας 194 ΚΑΕ 0821) ύψους 1.140.000 δρχ. περίπου για το 
τρέχον οικονομικό έτος και 3.420.000 δρχ. για καθένα από 
τα επόμενα έτη, που θα καλύπτεται με επιχορήγηση από 
τον Προϋπολογισμό της Περιφέρειας Βορείου Αιγαίου 
(911 -37 Ειδ.Φ.085 ΚΑΕ 2285) και 
β) τον Προϋπολογισμό του Υπουργείου Εθνικής Παι¬ 
δείας και Θρησκευμάτων ύψους 8.000 δρχ. για το τρέ¬ 
χον οικονομικό έτος και 24.000 για καθένα από τα επό¬ 
μενα έτη που θα καλύπτεται από τις πιστώσεις του ανω¬ 
τέρω Προϋπολογισμού (ΕΦ. 19/210 ΚΑΕ 0237), 
αποφασίζουμε: 

Συγχωνεύονται από το σχολικό έτος 1999 -2000 σε τε¬ 
τραθέσιο δημοτικό σχολείο με την ονομασία τετραθέσιο 
Δημοτικό Σχολείο Συκαμινέας με έδρα τη Συκαμινέα του 
Νομού Λέσβου τα Δημοτικά Σχολεία: 
α) Μονοθέσιο Δημοτικό Σχολείο Αργένου 
β) Διθέσιο Δημοτικό Σχολείο Συκαμινέας 
γ) Διθέσιο Δημοτικό Σχολείο Λεπετύμνου 
Οι τάξεις του ανωτέρω σχολείου θα λειτουργήσουν ως 
εξής: 

α) Οι τάξεις Α, Β και Γ στο διδακτήριο του συγχωνευο- 
μένου Δημοτικού Σχολείου Λεπετύμνου. 

β) Οι τάξεις Δ’. Ε'και ΣΤ’στο διδακτήριο του συγχωνευ- 
ομένου Δημοτικού Σχολείου Συκαμινέας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1999 

Ο: ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΟΙΚΟΝΟΜΙΚΟΝ ΚΑ' ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ10/20/Γ 1/708 (2) 

Διαπολιτισμική Εκπαίδευση - Ίδρυση και λειτουργία Τά¬ 
ξεων Υποδοχής και Φροντιστηριακών Τμημάτων Σχετ. 
Αριθμ. Φ2/378/Γ1/1124/8.12.94 {ΦΕΚ 930/14.12.94/ 
τ.Β) απόφαση Υπουργού Παιδείας. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 2 παρ.3 του Ν. 1894/90, ΦΕΚ 110 τ.Α' 

2. Το άρθρο 35 παρ.3του Ν. 2413/96. ΦΕΚ124 τ.Α' 

3. Το γεγονός ότι από τις διατάξεις της παρούσας από¬ 
φασης δεν θα προκόψουν για το κρατικό προϋπολογισμό 
επιπλέον δαπάνες από αυτές που ήδη είχαν υπολογιστεί 
με την αναφερόμενη στο θέμα αυτό αριθμ. Φ2/378/ΓΙ/ 
1124/8.12.94 (ΦΕΚ 930 τ. Β') απόφαση του Υπουργού Παι¬ 
δείας, αποφασίζουμε: 

Προκειμένου η εκπαίδευση παλιννοστούντων και αλλο¬ 
δαπών μαθητών να γίνει περισσότερο αποτελεσματική 
και συμμετοχική -ενεργητική, ώστε οι μαθητές αυτοί να 
ενταχθούν ομαλά και ισόρροπα στο ελληνικό εκπαιδευτι¬ 
κό σύστημα, στα πλαίσια της διαπολιτισμικής αγωγής, 
διαμορφώνεται ένα ευέλικτο σχήμα θεσμικής και διδακτι¬ 
κής παρέμβασης, το οποίο επιτρέπει στο Σύλλογο διδα¬ 
σκόντων κάθε σχολικής μονάδας Πρωτοβάθμιας και Δευ¬ 
τεροβάθμιας Εκπαίδευσης, αφού σταθμίσει τις εκπαιδευ¬ 
τικές ανάγκες των μαθητών αυτών και τις δυνατότητες 
της σχολικής μονάδας να επιλέξει εκείνο το οχήμα που 
μπορεί να λειτουργήσει ουσιαστικά και αποδοτικά. Το θε¬ 
σμικό σχήμα έχει τη μορφή: 

• Τάξη Υποδοχής I 

• Τάξη Υποδοχής II 

• Φρονπστηριακό τμήμα 

• Διευρυμένο ωράριο 

1. Φοίτηση σε Τάξη Υποδοχής (Τ.Υ.). 

Το πρόγραμμα των Τάξεων Υποδοχής ολοκληρώνεται 
σε δύο κύκλους που εντάσσονται μέσα στο ωρολόγιο 
Πρόγραμμα του σχολείου: 

• Στις τάξεις Υποδοχής I, όπου εφαρμόζεται εντατικό 
πρόγραμμα εκμάθησης της ελληνικής ως δεύτερης 
γλώσσας για μαθητές που θα ενταχθούν στο ελληνικό εκ¬ 
παιδευτικό σύστημα η φοίτηση διαρκεί ένα διδακτικό 
έτος. 

• Στις Τάξεις Υποδοχής II, όπου εφαρμόζεται μικτό 
πρόγραμμα εσωτερικής και εξωτερικής γλωσσολογικής 
και μαθησιακής υποστήριξης των μαθητών που έχουν 
ενταχθεί σ' αυτές και το οποίο πραγματοποιείται μέσα 
στις κανονικές τάξεις με παράλληλη υποστηρικτική γλωσ¬ 
σική διδασκαλία, η φοίτηση διαρκεί μέχρι δύο διδακτικά 
έτη, μετά την παρακολούθηση του κύκλου Τ.Υ. I. 

2. Λειτουργία Τ.Υ. 

α) Ο μικρότερος αριθμός μαθητών με τον οποίο δημι- 
ουργείται Τ.Υ. I ή II είναι 9 και ο μεγαλύτερος 17. Σε περί¬ 
πτωση που σε γειτονικά σχολεία υπάρχουν μαθητές που 
έχουν την ανάγκη να φοιτήσουν σε Τ.Υ., μπορούν να με- 
τεγγραφούν με τη σύμφωνη γνώμη των γονέων τους και 
των διευθυντών των σχολείων, με απόφαση του προϊστα¬ 
μένου Διεύθυνσης ή Γραφείου Εκπαίδευσης, σε ένα σχο¬ 
λείο στο οποίο τηρούνται οι προϋποθέσεις, ώστε να είναι 
δυνατή η ίδρυση Τ.Υ.Ι: 

Ειδικότερα: 

Φοίτηση σε τάξη Υποδοχής(Τ.Υ,) 

Το πρόγραμμα των Τάξεων Υποδοχής ολοκληρώνεται 


σε δύο κύκλους που εντάσσονται μέσα στο ωρολόγιο 
πρόγραμμα του σχολείου: 

• Στις Τάξεις Υποδοχής I. όπου εφαρμόζεται εντατικό 
πρόγραμμα εκμάθησης της ελληνικής ως δεύτερης 
γλώσσας και μαθησιακής προετοιμασίας. Τα πρόγραμμα 
εφαρμόζεται με παράλληλη παρακολούθηση μερικών μα¬ 
θημάτων στην κανονική τάξη όπως: Φυσική Αγωγή, Εικα¬ 
στική Αγωγή, Μουσική Αγωγή,Ξένη Γλώσσα, Σχολική Ζωή 
ή και άλλο μάθημα σύμφωνα με απόφαση του συλλόγου 
διδασκόντων, σε συνεργασία με το Σχολικό Σύμβουλο. Η 
φοίτηση σε Τ.Υ. I διαρκεί μέχρι ένα διδακτικό έτος. Είναι 
δυνατή ταχύτερη επανένταξη μαθητή στην κανονική τάξη 
έπειτα από απόφαση των εκπαιδευτικών της Τ.Υ I και της 
κανονικής τάξης, αν στο τέλος τριμήνου εχει δειχθεί ότι 
μπορεί απρόσκοπα να παρακολουθήσει όλα τα μαθήμα¬ 
τα. 

• Στις Τάξεις Υποδοχής II, όπου εφαρμόζεται μικτό 
πρόγραμμα εσωτερικής και εξωτερικής γλωσσικής και 
μαθησιακής υποστήριξης των μαθητών που έχουν εντα¬ 
χθεί σ' αυτές και το οποίο πραγματοποιείται μεοα στις κα¬ 
νονικές τάξεις με παράλληλη υποστηρικτική διδασκαλία. 
Η φοίτηση διαρκεί δύο διδακτικά έτη (σε εξαιρετικές πε¬ 
ριπτώσεις τρία έτη) και επιδιώκεται να είναι συναφής για 
να είναι αποτελεσματική η υποστηρικτική προσπάθεια. 

Δευτεροβάθμια Εκπαίδευση: 

Εφαρμόζεται εβδομαδιαίο ωρολογιο 18 22 διδακτικών 
ωρών που πραγματοποιούνται με απόσπαση των μαθη¬ 
τών από την κανονική τάξη εκτός από τα μαθήματα Καλ¬ 
λιτεχνικά. Τεχνολογία. Φυσική Αγωγή. Μαθηματικά (προ¬ 
αιρετικά το τελευταίο με απόφαση των διδασκόντων) 
όπου εντάσσονται κανονικά. Ειδικότερα το πρόγραμμα 
διαμορφώνεται ως εξής 

Μαθήματα εντατικής παρακολούθησης (18-22 ώρες). 
14 ώρες ελληνικά 
(4 ώρες μαθηματικά) 

4 ώρες στοιχεία απο τα υπόλοιπα μαθήματα 
Μαθήματα κοινής παρακολούθησης*"-13 ώρες) 

Τάξεις Α Β Γ 

Μαθηματικά 4 4 4 

Ξένη γλώσσα 6 5 5 

Πληροφορική-Τεχνολογία 2 2 1 

Φυσική Αγωγή 3 3 2 

Αισθητική Αγωγή 1 2 2 

Οικιακή Οικονομία 1 2 

ΣΕΠ' - - 1 

Στη Δευτεροβάθμια εκπαίδευση λόγω της ιδιομορφίας 
του σχολικού προγράμματος ο σύλλογος διδασκόντων 
του σχολείου αποφασίζει με ποια τάξη\ - εις και με ποιο 
τμήμα\- τα της μπορεί να «συνδεθεί» η τάξη Υποδοχής, 
ώστε οι μαθητές τους να συνδιδάσκονται τα μαθήματα 
Φυσικής Αγωγής, Καλλιτεχνικών. Τεχνολογίας και Μαθη¬ 
ματικών ή τουλάχιστον ένα από αυτά. Οι Τ.Υ, πρέπει να 
λειτουργούν κατά τάξη. Σε αντίθετη περίπτωση θα αιτιο¬ 
λογείται εγγράφως από το Διευθυντή του σχολείου η πα¬ 
ρέκκλιση από τον κανόνα λειτουργίας των Τ.Υ. 
Πρόγραμμα σπουδών Τ.Υ II 

Στο πρόγραμμα αυτό οι μαθητες/-τριες παρακολου¬ 
θούν στις «κανονικές» τάξεις του σχολείου, ενώ παράλ¬ 
ληλα έχουν γλωσσική και μαθησιακή υποστήριξη. Η υπο¬ 
στήριξη προβλέπει: 

α. Εσωτερική διαφοροποίηση της διδασκαλίας με εξα- 
τομικευμένη υποστήριξη των μαθητών για την ανάπτυξη 
των αναγκαίων γλωσσικών δεξιοτήτων τους ενώ συμμε- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23301 


τέχουν στις εκπαιδευτικές δραστηριότητες της «κανονι¬ 
κής» τάξης με τον εκπαιδευτικό που είναι υπεύθυνος για 
τη διδασκαλία της ελληνικής ως δεύτερης γλώσσας (συ¬ 
νεργατική διδασκαλία). 

β.Εξωτερική διαφοροποίηση της διδασκαλίας: «Συνέχι¬ 
ση της εντατικής διδασκαλίας της ελληνικής ως δεύτερης 
γλώσσας από τους ειδικούς εκπαιδευτικούς. 

γ Το μάθημα της γλώσσας και κουλτούρας της χώρας 
προέλευσης είναι προαιρετικό και, εφόσον υπάρξει ικα¬ 
νός αριθμός μαθητών (7 - 15) διδάσκεται για 4 ώρες την 
εβδομάδα εκτός του ωρολογίου προγράμματος στην πε¬ 
ρίπτωση που η τάξη έχει πλήρες ωρολόγιο πρόγραμμα. 
Για την παρακολούθηση του μαθήματος αυτού χορηγεί¬ 
ται στο τέλος του διδακτικού έτους σχετική βεβαίωση. 

Προετοιμασίες για ίδρυση και λειτουργία Τάξεων Υπο¬ 
δοχής και Φροντιστηριακών Τμημάτων. 

1. Τάξη Υποδοχής!. 

• Με διαπιστωτικό ίβεί ανιχνεύεται το επίπεδο ελληνο- 
μάθειας του μαθητή. Στη συγκεκριμένη περίπτωση διαπι¬ 
στώνεται ότι ο μαθητής έχει ελάχιστη ή μηδενική γνώση 
της ελληνικής γλώσσας με αποτέλεσμα η κατανόηση και 
παραγωγή προφορικού και γραπτού λόγου να είναι ανε¬ 
παρκείς σε όλες τις κοινωνικές και εκπαιδευτικές περι¬ 
στάσεις. 

• Επιζητείται δήλωση του γονέα ότι επιθυμεί να παρα¬ 
κολουθήσει το παιδί του Τάξη Υποδοχής I. Σε αντίθετη πε¬ 
ρίπτωση παραπέμπεται το θέμα στην ομάδα ψυχοκοινω- 
νικής στήριξης, και 

• Ανατίθεται η διδασκαλία σε διδακτικό προσωπικό, κα¬ 
τά προτίμηση εξειδικευμένο στη διδασκαλία της ελληνι¬ 
κής ως δεύτερης γλώσσας. 

• Εξασφαλίζεται έγκαιρα κατάλληλο διδακτικό υλικό. 

2. Τάξη Υποδοχής!!. 

• Οι Τ.Υ II αφορούν μαθητές αλλόγλωσσους οποιοσ¬ 
δήποτε τάξης της Α'θμιας ή Β/θμιας εκπ/σης. 

• Με διαπιστωτικό Ιβεί ανιχνεύεται το επίπεδο ελληνο- 
μάθειας του μαθητή. Στη συγκεκριμένη περίπτωση ότι εί¬ 
ναι μέτριο, δηλαδή παρουσιάζει μια ασταθή επάρκεια 
στην ελληνική γλώσσα με αποτέλεσμα να λειτουργεί ανε- 
παρκώς στο σύνολο του σχολικού αναλυτικού προγράμ¬ 
ματος. 

• Επιζητείται δήλωση του γονέα ότι επιθυμεί να παρα¬ 
κολουθήσει το Τάξη Υποδοχής II. Σε περίπτωση διαφω¬ 
νίας του, το θέμα παραπέμπεται στην ομάδα ψυχοκοινω- 
νικης στήριξης. 

• Στις διδακτικές διαδικασίες Τ.Υ. μπορεί να συμμετά- 
σχει και δίγλωσσος εκπαιδευτικός. 

Η απόφαση για την ένταξη μαθητή σε Τάξη Υποδοχής I 
ή II λαμβάνεται από το σύλλογο διδασκόντων αε συνερ¬ 
γασία με το αρμόδιο σχολικό σύμβουλο, αφού συνεκτιμή- 
σουν τα διαγνωστικά ΐβείε και λαβουν υπόψη τη σχετική 
εισήγηση των ειδικών επιστημόνων (ψυχολόγου ή/και κοι¬ 
νωνικού λειτουργού) που παρακολουθούν τη διαδικασία 
σχολικής προσαρμογής του συγκεκριμένου μαθητή, εφό¬ 
σον ο θεσμός της ψυχοκοινωνικής υποστήριξης λειτουρ¬ 
γεί στην εκπαιδευτική περιφέρεια 

3. Φοίτηση σε Φροντιστηριακό Τμήμα (Φ.Τ.). 

Το πρόγραμμα των Φ.Τ. παρακολουθείται από μαθητές 
παλιννοστού ντες ή αλλοδαπούς που είτε δεν φοίτησαν σε 
Τ.Υ I ή/και II και αντιμετωπίζουν γλωσσικές δυσκολίες είτε 
εντάχθηκαν στα υποστηρικτικά γι αυτούς μέτρα και πα¬ 
ρακολούθησαν τα σχετικά μαθήματα αλλά εξακολουθούν 
να δυσκολεύονται γλωσσικά κατά την ένταξή τους στην 


«κανονική» τάξη. Η λειτουργία των Φ.Τ. πραγματοποιείται 
εκτός σχολικού ωραρίου. 

4. Λειτουργία Φ.Τ. 

Ο μικρότερος αριθμός μαθητών με τον οποίο δημιουρ- 
γείται Φροντιστηριακό Τμήμα είναι ο 3 και ο μεγαλύτερος 
8. Μαθητές ευρύτερων περιοχών μπορούν να εγγράφο- 
νται στο ίδιο σχολείο, με τη σύμφωνη γνώμη των γονέων 
τους και των διευθυντών των σχολικών μονάδων, μετά 
από έγκριση του προϊσταμένου Διεύθυνσης ή Γ ραφείου 
Εκπαίδευσης, ώστε να εξασφαλίζεται ικανός αριθμός μα¬ 
θητών για την ίδρυση Φροντιστηριακού Τμήματος. 

Επίσης μπορούν να ιδρύονται Φ.Τ. σε σχολικές μονάδες 
και να φοιτούν σε αυτά μαθητές των πλησιέστερων σχο¬ 
λείων. αφού εξασφαλιστεί έγκριση των γονέων τους. 

Στα Φ.Τ. παρέχεται υποστηρικτική διδασκαλία μέχρι 10 
ώρες την εβδομάδα από τις οποίες οι 2 διατίθενται για με¬ 
λέτη. 

5. Πρόγραμμα σπουδών Φροντιστηριακού Τμήματος 

Διδάσκονται τα μαθήματα στα οποία ο σύλλογος διδα¬ 
σκόντων κρίνει ότι οι αλλόφωνοι μαθητές αντιμετωπίζουν 
δυσκολίες γλωσσικές ή και μαθησιακές, επίσης γίνεται 
μελέτη και προετοιμασία των μαθητών για τα μαθήματα 
της επόμενης μέρας 2 ώρες την εβδομάδα (σύνολο 10). 

Η κατανομή των ωρών διδασκαλίας κατά μάθημα, οι 
ώρες λειτουργίας του Φ.Τ., καθώς καιηχρήση διδακτικού 
υλικού, καθορίζονται από το σχολικό σύμβουλο σε συ¬ 
νεργασία με το σύλλογο διδασκότων. 

6. Έναρξη λειτουργίας των Τ.Υ. και Φ.Τ. 

Οι αρμόδιες Διευθύνσεις Πρωτοβάθμιας και Δευτερο¬ 
βάθμιας Εκπαίδευσης, εφόσον πληρούνται οι προϋποθέ¬ 
σεις λειτουργίας Τάξεων Υποδοχής I ή και II και Φροντι¬ 
στηριακών Τμημάτων, φροντίζουν ώστε η έναρξη λει¬ 
τουργίας των Τάξεων Υποδοχής και των 
Φροντιστηριακών Τμημάτων να γίνεται το αργότερο την 
1 η Οκτωβρίου. Για το λόγο αυτό στο τέλος του διδακτικού 
έτους υποβάλλονται από πς σχολικές μονάδες α) τεκμη¬ 
ριωμένες προτάσεις για ίδρυση και λειτουργία Τ.Υ., β) 
στοιχεία που αφορούν μαθητές που πρέπει να παρακο¬ 
λουθήσουν τις Τ.Υ. I ή II αλλά η υλικοτεχνική υποδομή του 
σχολείου δεν επιτρέπει την εφαρμογή του προγράμμα¬ 
τος Τ.Υ. έκθεση λόγω αδυναμίας υλοποίησης του προ¬ 
γράμματος Τ.Υ. Μετά το πρώτο δεκαήμερο του Σεπτεμ¬ 
βρίου υποβάλλονται στις αρμόδιες Δ/νσεις Εκπ/σης σχε¬ 
τικά συμπληρωματικά στοιχεία. 

7. Διδακτικό προσωπικό. 

Α. Στις Τάξεις Υποδοχής διδάσκουν μόνιμοι εκπαιδευτι¬ 
κοί, που βρίσκονται στη διάθεση του οικείου Περιφερεια¬ 
κού Υπηρεσιακού Συμβουλίου ή που αποσπώνται για το 
σκοπό αυτπό, όπως και αναπληρωτές ή ωρομίσθιοι εκ¬ 
παιδευτικοί. 

Στην Πρωτοβάθμια Εκπαίδευση διδάσκουν με πλήρες 
ωράριο και στη Δευτεροβάθμια Εκπαίδευση με πλήρες 
ωράριο ή για τη συμπλήρωση του κανονικού τους ωραρί¬ 
ου. 

Οι ωρομίσθιοι εκπαιδευτικοί προσλαμβάνονται με από¬ 
φαση του οικείου προϊσταμένου Δ/νσης Εκπαίδευσης και 
διδάσκουν με ωράριο που καθορίζεται από τη σύμβαση 
πρόσληψής τους. 

Στις Ταξεις Υποδοχής διδάσκουν κατά πρώτο λόγοι δια¬ 
θέσιμοι εκπαιδευτικοί του ίδιου σχολείου, εφόσον το επι¬ 
θυμούν και έχουν τα απαραίτητα για το έργο αυτό προ¬ 
σόντα. 

Β. Η εξειδίκευση στη διδασκαλία της ελληνικής ως δεύ- 

τερης γλώσσας, η άριστη γνώση της ελληνικής για την πε¬ 
ρίπτωση των αλλοδαπών εκπαιδευτικών, η πολύ καλή 
γνώση ξένης γλώσσας και κατά προτίμηση της χώρας 
προέλευσης των μαθητών, η παρακολούθηση σχετικών 
σεμιναρίων, η προηγούμενη διδακτική εμπειρία σε Τάξεις 
Υποδοχής ή Φροντιστηριακά Τμήματα λογίζονται ως προ¬ 
σόντα επιλογής για την ανάθεση διδασκαλίας. 

Γ. Στα Φροντιστηριακά Τμήματα διδάσκουν μόνιμοι ή 
αναπληρωτές εκπαιδευτικοί της ίδιας ή, αν αυτό δεν είναι 
δυνατό, άλλης σχολικής μονάδας, για συμπλήρωση του 
διδακτικού τους ωραρίου ή με ωριαία αντιμισθία. 

Σε περίπτωση που δεν είναι δυνατή η διδασκαλία από 
εκπαιδευτικούς των παραπάνω κατηγοριών, προσλαμβά¬ 
νονται αδιόριστοι εκπαιδευτικοί ως ωρομίσθιοι και αν αυ¬ 
τό δεν είναι δυνατό, ιδιώτες εκπαιδευτικοί που διαθέτουν 
τα απαραίτητα προσόντα, ως ωρομίσθιοι. 

Δ. Γ ία κάλυψη ειδικών αναγκών και συγκεκριμένα για τη 
διδασκαλία της γλώσσας και του πολιτισμού της χώρας 
προέλευσης μπορούν να προσλαμβάνονται ως ωρομίσθι¬ 
οι κατά σειρά προτεραιότητας: 

1. Αδιόριστοι εκπαιδευτικοί που διαθέτουν τα προσόντα 
διορισμού στην ελληνική εκπαίδευση και είναι αποδεδειγ¬ 
μένα γνώστες της γλώσσας (διαθέτουν σχετικό τίτλο) και 
του πολιτισμού της χώρας προέλευσης των μαθητών (λό¬ 
γω διαμονής τους σ’ αυτή). 

2. Ελλείψει αυτών εκπαιδευτικοί, έλληνες ή αλλοδαποί, 
που γνωρίζουν επαρκώς την ελληνική και είναι αποδεδει- 
μένα γνώστες της γλώσσας της χώρας προέλευσης των 
μαθητών. 

Ε. Η πρόσληψη των εκπαιδευτικών της παραγράφου Δ, 
εδάφ. 1, 2 πραγματοποιείται με απόφαση του Νομάρχη 
ύστερα από πρόταση του αρμόδιου περιφερειακού συμ¬ 
βουλίου και έγκριση του Υπουργείου Παιδείας. 

ΣΤ. Για κάλυψη των ειδικών αναγκών που αναφέρονται 
στις παραγράφους Γ και Δ μπορεί με οικονομική στήριξη 
άλλων δημόσιων φορέων και οργανισμών που εμπλέκο¬ 
νται στη διαδικασία της διαπολιτισμικής να προσληφθούν 
με έγκριση του αρμόδιου περιφερειακού υπηρεσιακού 
συμβουλίου εκπαιδευτικοί, ψυχολόγοι και κοινωνικοί λει¬ 
τουργοί για τις Τάξεις Υποδοχής και τα Φροντισπριακά 
Τμήματα, εφόσον διαθέτουν τα προσόντα που καθορί¬ 
στηκαν στις αντίστοιχες παραγράφους (Γ και Δ). 

Ζ. Με ευθύνη των Σχολικών Συμβούλων και των αρμό¬ 
διων υπηρεσιών οργανώνονται επιμορφωτικά σεμινάρια, 
τα οποία οφείλουν να παρακολουθούν όσοι εργάζονται 
με οποιαδήποτε σχέση εργασίας σε Τ.Υ. ή σε Φ.Τ. 

Στο τέλος της σχολικής χρονιάς με ευθύνη των Σχολι¬ 
κών Συμβούλων οργανώνονται συναντήσεις για τον απο¬ 
λογισμό και την αξιολόγηση της λειτουργίας των Τ.Υ. και 
των Φ.Τ. και τη διατύπωση προτάσεων. 

8. Εποπτεία - Παιδαγωγική Καθοδήγηση. 

Ο Διευθυντής της σχολικής μονάδας και ο οικείος προϊ¬ 
στάμενος έχουν την φροντίδα και την ευθύνη για τη διευ¬ 
κόλυνση των μαθητών αυτών στην ένταξή τους στο ελλη¬ 
νικό εκπαιδευτικό σύστημα αλλά και για την τήρηση του 
ωραρίου λειτουργίας των Τ.Υ. και των Φ.Τ. Σε περίπτωση 
που οι σχολικές συνθήκες ή ο αριθμός των μαθητών αυ¬ 
τών δεν επιτρέπουν την ίδρυση και λειτουργία Τ.Υ. ή Φ.Τ. 
πρέπει να καταβληθεί προσπάθεια ώστε οι μαθητές αυτοί 
να υποστηριχθούν γλωσσικά και μαθησιακά. 

Την ευθύνη για την κατάρτιση εξειδικευμένων εκπαι¬ 
δευτικών προγραμμάτων, την έκδοση σχολικών βιβλίων 
προσαρμοσμένων στις ανάγκες των μαθητών που φοι¬ 


τούν σε ΤΎ και ΦΤ, καθώς και την παραγωγή κατάλληλου 
εποπτικού υλικού έχουν το ΙΠΟΔΕ και το Π.Ι. Ο Σχολικός 
Σύμβουλος έχει την ευθύνη της επιστημονικής και παιδα¬ 
γωγικής καθοδήγησης των εκπαιδευτικών καθώς και της 
σύνταξης και εφαρμογής προγραμμάτων διδασκαλίας 
και χρήσης του εποπτικού υλικού σε συνεργασία πάντοτε 
με το διδακτικό προσωπικό. 

Στο τέλος του διδακτικού χρόνου οι διευθυντές των 
σχολείων υποβάλλουν εκθέσεις στο Σχολικό Σύμβουλο 
και στον Προϊστάμενο της αρμόδιας Διεύθυνσης ή Γρα¬ 
φείου Εκπ/σης, τις οποίες συντάσσουν οι εκπαιδευτικοί 
που εφάρμοσαν τα προγράμματα. 

Οι Σχολικοί Σύμβουλοι αποδελτιώνουν, κωδικοποιούν 
τα προβλήματα και τις προτάσεις και υποβάλλουν συνο¬ 
πτική έκθεση στην αρμόδια υπηρεσία του ΥΠΕΠΘ, το 
ΙΠΟΔΕ και το Παιδαγωγικό Ινστιτούτο. 

9. Διοικητικές ρυθμίσεις. 

Με εγκύκλιο θα ρυθμιστούν θέματα που αφορούν: 

• την αξιολόγηση των μαθητών. 

• την φοίτηση των μαθητών σε Τ.Τ ή Φ,Τ. 

• τα διαγνωστικά εργαλεία για την πορεία ελληνομά- 
θειας του μαθητή και το γνωστικό επίπεδό του. 

• τα διαγνωστικά εργαλεία για το πέρασμα από ένα τύ¬ 
πο Τ.Υ. στον άλλο. 

• την επιμόρφωση του διδακτικού προσωπικού. 

• τις ενέργειες των εκπαιδευτικών οργάνων για την καλή 
οργάνωση και λειτουργία των Τάξεων Υποδοχής και των 
Φροντιστηριακών τμημάτων και την έγκαιρη λειτουργία τους. 

Από τη δημοσίευση της παρούσας, παύει να ισχύει οποι¬ 
αδήποτε άλλη διάταξη, η οποία ρυθμίζει θέματα ίδρυσης 
και λειτουργίας Τάξεων Υποδοχής και Φροντιστηριακών 
Τμημάτων. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 7 Σεπτεμβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-♦- 

Αρίθ. Ζ/20696 ( 3 ) 

Μετονομασία του Ι.Ε.Κ. Καλλιθέας 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τον Νόμο 2009/92 και την υπ' αριθμ. 121/92, απόφα¬ 
ση του ΥΠ.Ε.Π.Θ., όπως τροποποιήθηκαν, συμπληρώθη¬ 
καν και ισχύουν. 

β) Την υπ’αριθμ. Α/5247/98, Κοινή Υπουργική Απόφαση 
(ΦΕΚ 303 τ.Β), περί ίδρυσης νέων Ι.Ε.Κ. 

γ) Την αδυναμία εύρεσης κτιρίου για τη στέγαση του 
Ι.Ε. Κ. Καλλιθέας στην περιοχή του δήμου. 

δ) Την υπ’ αριθμ. 31/27.8.1999, απόφαση του Δ Σ. του 
Ο.Ε.Ε.Κ., θέμα 6α, αποφασίζουμε: 

Τη μετονομασία του Ι.Ε.Κ. Καλλιθέας, λόγω τελικής στέ¬ 
γασής του στην περιοχή της Ν. Σμύρνης. 

Από τις διατάξεις της παρούσας απόφασης δεν προκα- 
λείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 10 Σεπτεμβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

Αριθ. 2369 (4) 

Σύσταση Εκκλησιαστικού Ιδρύματος με την επωνυμία: 
«ΙΔΡΥΜΑ ΨΥΧΟΚΟΙΝΩΝΙΚΗΣ ΑΓΩΓΗΣ ΚΑΙ ΣΤΗΡΙΞΗΣ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ "ΔΙΑΚΟΝΙΑ 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψιν: 

1. Τις υποχρεώσεις της από τους Ιερούς Κανόνες και 
Νόμους του κράτους προς το Χριστεπώνυμο της Εκκλη¬ 
σίας Πλήρωμα. 

2. Τις διατάξεις της παραγράφου 2 του άρθρου 29 του 
Νόμου 590/1977 «Περί Καταστατικού Χάρτου της Εκκλη¬ 
σίας της Ελλάδος». 

3. Τις υφιστάμενες άμεσες κοινωνικές ανάγκες. 

4. Την υπ' αριθμ. 1007/21.4.1999 πρόταση του Μακα- 
ριωτάτου Αρχιεπισκόπου Αθηνών και Πάσης Ελλάδος 
Χριστοδούλου. 

5. Τις από 13 και 29.5.1999 Γνωματεύσεις του Νομικού 
Γραφείου της Εκκλησίας. 

6. Την από 10.6.1999 απόφαση αυτής, αποφασίζει: 

Τη σύσταση Εκκλησιαστικού Ιδρύματος με την επωνυ¬ 
μία «ΙΔΡΥΜΑ ΨΥΧΟΚΟΙΝΩΝΙΚΗΣ ΑΓΩΓΗΣ ΚΑΙ ΣΤΗΡΙΞΗΣ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ “ΔΙΑΚΟΝΙΑ"». 

Η συγκρότηση, οργάνωση και λειτουργία του Ιδρύμα¬ 
τος αυτού διέπεται από τις διατάξεις του κατωτέρω Κα¬ 
νονισμού: 

ΚΑΝΟΝΙΣΜΟΣ 

«Συστάσεως και λειτουργίας Ιδρύματος με την επωνυμία 

«ΙΔΡΥΜΑ ΨΥΧΟΚΟΙΝΩΝΙΚΗΣ ΑΓΩΓΗΣ ΚΑΙ ΣΤΗΡΙΞΗΣ 

ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ "ΔΙΑΚΟΝΙΑ”» 

Αρθρο 1. 

Σύσταση, Επωνυμία - Νομική Υπόσταση 

Συνιστάται στην Ιερά Αρχιεπισκοπή Αθηνών Εκκλησια¬ 
στικό Ίδρυμα με την επωνυμία «ΙΔΡΥΜΑ ΨΥΧΟΚΟΙΝΩΝΙ- 
ΚΗΣ ΑΓΩΓΗΣ ΚΑΙ ΣΤΗΡΙΞΗΣ ΤΗΣ ΙΕΡΑΣ ΑΡΧΙΕΠΙΣΚΟΠΗΣ 
ΑΘΗΝΩΝ “ΔΙΑΚΟΝΙΑ”». 

Το Ίδρυμα τούτο είναι μη κερδοσκοπικού χαρακτήρα 
και αποτελεί αυτοτελή Υπηρεσία του Νομικού Προσώπου 
της Ιεράς Αρχιεπισκοπής Αθηνών. 

Αρθρο 2. 

Σκοποί και Μέσα 

1. Σκοποί του Εκκλησιαστικού Ιδρύματος τούτου είναι η 
επί τη βάσει των ορθοδόξων αρχών της ποιμαντικής ψυ¬ 
χολογίας και των συγχρόνων επιστημονικών δεδομένων 
αντιμετώπιση των ψυχοκοινωνικών προβλημάτων του αν¬ 
θρώπου: 

α. Με την παροχή υπηρεσιών σωστής και έγκυρης ενη¬ 
μέρωσης στο ευρύ κοινό σχετικά με την χρήση και τα απο¬ 
τελέσματα των εξαρτησιογόνων ουσιών και με την αντι¬ 
μετώπιση του ΑΙ03. 

β. Με την εφαρμογή προγραμμάτων και μεθόδων, τό¬ 
σον στον τομέα της πρόληψης όσον και στον τομέα της 
καταστολής που θα αποβλέπουν στην θεραπεία και την 
αποκατάσταση των προσώπων που έχουν προσβληθή. 

2. Ειδικώτερα το πρόγραμμα της Ιεράς Αρχιεπισκοπής 
Αθηνών για την αντιμετώπιση των συγχρόνων ψυχοκοι- 
νωνικών προβλημάτων, περιλαμβάνει τα εξής Κέντρα με 
δυνατότητα περαιτέρω αναπτυξεώς των: 

α. Κέντρο επιμόρφωσης, εκπαίδευσης και ενημέρωσης. 


β. Κέντρο πρόληψης. 

γ. Κέντρα Θεραπείας. 

δ. Κέντρο κοινωνικής επανένταξης, επαγγελματικού κα¬ 
ταρτισμού και αποκατάστασης. 

Αρθρο 3 

Κέντρο επιμόφωσης, εκπαίδευσης και ενημέρωσης 

Το Κέντρο Επιμόρφωσης, Εκπαίδευσης και Ενημέρω¬ 
σης εκπονεί και εκτελεί προγράμματα που αποσκοπούν 
κυρίως στην επιμόρφωση ατόμων ή στελεχών, που με την 
σειρά τους θα βοηθήσουν ή θα ενταχθούν σε κάποια από 
τα κέντρα του προγράμματος ή προγράμματα ενημέρω- 
σης της κοινωνίας γενικώτερα σε θέματα εξαρτησιογό- 
νων ουσιών και ΑΙ03 στο επίπεδο της ενορίας ή της Αρ¬ 
χιεπισκοπής. 

Ενδεικτικά αναφέρονται οι εξής τομείς: 

1. Επιμόρφωση κληρικών. 

Αφορά στην κατάρτιση των κληρικών σε θέματα εξαρ- 
τησιογόνων ουσιών και ΑΙΩ5, προκειμένου να αντιμετωπί¬ 
σουν τα καθημερινά ποιμαντικά προβλήματα των ενοριών 
τους ή να ενταχθούν σε κάποιο από τα κέντρα του προ¬ 
γράμματος. 

2. Εκπαίδευση επαγγελματιών ψυχικής υγείας. 

Αφορά στην εκπαίδευση - ενημέρωση και εξειδίκευση 

ψυχιάτρων, ψυχολόγων και Κοινωνικών λειτουργών σε 
θέματα τόσο εξαρτησιογόων ουσιών και ΑΙΩ3, όσο και 
ορθοδόξου ποιμαντικής και θεολογίας γενικότερα. 

3. Επιμόρφωση Ιερέων - Πνευματικών. 

Αφορά στην κατάρτιση των Πνευματικών της Αρχιεπι¬ 
σκοπής Αθηνών στα ειδικά προβλήματα θέματα των εξαρ- 
τησιογόνων ουσιών και του ΑΙ03, είτε αυτοί πρόκειται να 
ενταχθούν στο πρόγραμμα, είτε όχι. 

4. Ενημέρωση ευρυτέρου κοινού. 

Αφορά σε ομιλίες, διαλέξεις, ανοιχτές συζητήσεις, εκ¬ 
θέσεις, εκδόσεις εντύπου υλικού, ταινίες, συνεργασία με 
τα Μ.Μ.Ε., ενημέρωση γονέων, εκπαιδευτικών, μαθητών 
κ.τλ. 

Άρθρο 4 

Κέντρο Πρόληψης 

Α. Το κέντρο Πρόληψης: 

1. Παρέχει τις υπηρεσίες του στο ευρύ κοινό, δηλαδή σε 
άτομα που είτε έχουν, είτε δεν έχουν άμεση συμπλοκή 
στο θέμα της χρήσης ψυχοδραστικών ουσιών και ΑΙΩ3, 
τόσο σε επίπεδο Ενορίας, όσο και σε επίπεδο Αρχιεπι¬ 
σκοπής, με στόχο: 

α. την παροχή ορθής και έγκυρης πληροφόρησης και 

β. την πρόληψη και αποτροπή της διάδοσης της χρήσης 
ουσιών και ΑΙΩ8. 

2. Υλοποιεί προγράμματα και δραστηριότητες πρόλη¬ 
ψης. 

3. Αναπτύσσει δίκτυα συνεργασίας με ειδικές μονάδες 
στις οποίες παραπέμπει τα περιστατικά που υπερβαίνουν 
τις αρμοδιότητες του, καθώς και με άλλα κέντρα πρόλη¬ 
ψης που απευθύνονται στον ίδιο πληθυσμό. 

Β. Πρωτογενής Πρόληψη- 

Μπορεί να ενταχθεί στο γενικότεριο πλαίσιο ποιμαντι¬ 
κής της Εκκλησίας και αφορά στις ευρύτερες κοινωνικές 
ομάδες και έχει στόχο τη φυσική, ψυχική και κοινωνική ευ¬ 
εξία του ατόμου, μειώνοντας τους κινδύνους να εμφανι- 
σθουν καινούργιες περιπτώσεις ατόμων που κάνουν χρή¬ 
ση εξαρτησιογόνων ουσιών και συμπεριφορές που οδη¬ 
γούν σε αυτήν ή το ΑΙΩ3. 

Γ. Δευτερογενής Πρόληψη: 

Εδώ βρίσκεται ο ουσιαστικότερος τομέας της πρόλη¬ 
ψης. Απευθύνεται κυρίως σε άτομα εφηβικής και περιε¬ 
φηβικής ηλικίας, τα οποία είτε κάνουν περιατασιακή χρή¬ 
ση εξαρτησιογόνων ουσιών, είτε ο κίνδυνος να εμπλα- 
κούν σε αυτές είναι πολύ υψηλός. 

Ενημερώνει και κατευθύνει τις οικογένειες των χρη¬ 
στών για μια σωστή αντιμετώπισή τους. 

δ. Τηλέφωνο 8 0.3. 

Προβλέπεται η δημιουργία ΑΝΟΙΧΤΗΣ ΓΡΑΜΜΗΣ για 
την παροχή πληροφοριών και υπηρεσιών υποστήριξης 
(όπου είναι δυνατό) καθ’ όλο το εικοσιτετράωρο. 365 ημέ¬ 
ρες το χρόνο). 

Άρθρο 5. 

Κέντρα Θεραπείας 

Τα Κέντρα θεραπείας κατανέμονται ως εξής: 

1. Κέντρο Εισαγωγής: 

Αφορά στην επιλογή και προετοιμασία εξαρτημένων 
ατόμων στις μονάδες ψυχικής απεξάρτησης του προ¬ 
γράμματος από έμπειρους, εξειδικευμένους επαγγελμα- 
τίες του χώρου. 

2. Ανοιχτή Θεραπευτική Μονάδα: 

Αφορά σε πρόγραμμα απεξάρτησης με βάση την καθη¬ 
μερινή προσέλευση των χρηστών για διάστημα μερικών 
μηνών (ενδεικτικά 8 -14 μήνες). Το πρόγραμμα αυτό δέ¬ 
χεται ασθενείς που ήδη έχουν απεξαρτηθεί σωματικά με 
οποιοδήποτε τρόπο. 

3. Κλειστή Θεραπευτική Μονάδα: Αφορά σε πρόγραμ¬ 
μα απεξάρτησης σε εσωτερική 24ωρη βάση και για διά¬ 
στημα πάλι μερικών μηνών. Εδώ παρέχεται διατροφή, 
στέγαση, απασχόληση κ.λπ. για όλο το διάστημα της πα¬ 
ραμονής στην μονάδα πέραν των κυρίως θεραπευτικών 
δραστηριοτήτων. 

Άρθρο 6. 

Κέντρο κοινωνικής επανένταξης και 
Επαγγελματικής Κατάρτισης. 

Το Κέντρο αυτό βρίσκεται σε άμεση εξάρτηση με το 
προηγούμενο κέντρο και έχει τους εξής τομείς: 

1. Ψυχοκοινωνική Υποστήριξη. 

Περιλαμβάνει τη συνέχεια των θεραπευτικών διαδικα¬ 
σιών για μερικά χρόνια. Εδώ, όμως εκτός από τις καθαρά 
θεραπευτικές διαδικασίες, παρέχεται υποστήριξη και 
από τους επομένους τομείς. 

2. Επαγγελματική Εκπαίδευση. 

Περιλαμβάνει Προγράμματα επαγγελματικής κατάρτι¬ 
σης και εκμάθησης διαφόρων τεχνών (αγιογραφία, αργυ¬ 
ροχρυσοχοΐα. λογιστική, ξένες γλώσσες, ξυλουργική, ξυ¬ 
λογλυπτική, κηροπλαστική, ψαλτική, χρήση ηλεκτρονι¬ 
κών υπολογιστών, κηπουρική, ανθοκομία κ.τλ) για 
καλύτερη και γρηγορότερη κοινωνική επανένταξη, 

3. Νομική Υποστήριξή. 

Αποσκοπεί στη νομική υποστήριξη ασθενών, οι οποίοι 
έχουν εκκρεμείς δικαστικές υποθέσεις. 

4. Εξεύρεση Εργασίας. 

Προωθεί την σύναψη συμβάσεων με διαφόρους επαγ¬ 
γελματικούς φορείς για απορρόφηση απεξαρτημένων 
ατόμων. 

5. Εξεύρεση Κατοικίας - Ξενώνας. 

Προσφέρει δυνατότητα προσωρινής στέγασης σε άτο¬ 
μα που έχουν ολοκληρώσει κάποια από τα θεραπευτικά 
προγράμματα μέχρις ευρέσεως μόνιμης στέγης. Προ- 


βλέπεται η δραστηριοποίηση Ομάδας Βοήθειας στην 
εξεύρεση κατοικίας. 

Άρθρο 7. 

Διοίκηση 

1. Το Ίδρυμα διοικείται από εννεαμελές Διοικητικό Συμ¬ 
βούλιο. του οποίου Πρόεδρος είναι ο εκάστοτε Αρχιεπί¬ 
σκοπος Αθηνών και Πασης Ελλάδος. 

2. Τα μέλη του Διοικητικού Συμβουλίου διορίζονται με 
τριετή θητεία από τον Μακαριώτατο Αρχιεπίσκοπο Αθη- 
νών και Πάσης Ελλάδος. Τα μέλη, κληρικοί και λαϊκοί, εί¬ 
ναι επανεκλέξιμα δυνάμενα να ανπκατασταθούν οποτε¬ 
δήποτε. 

3. Το Δ.Σ. έπειτα από πρόταση του προέδρου ορίζει τον 
Γ ενικό Διευθυντή και τους Διευθυντάς των κέντρων και 
εγκρίνει την πρόσληψη του παντός είδους προσωπικού. 

4. Οι αρμοδιότητες του Γενικού Διευθυντού, των Διευ 
θυντων των Κέντρων και ο τρόπος λειτουργίας των υπη¬ 
ρεσιών του ιδρύματος θα καθσρισθαύν με Εσωτερικό Κα¬ 
νονισμό. ο οποίος θα καταρτισθεί εντός του έτους απο 
της δημοσιεύσεως του παρόντος κατά την διαδικασίαν 
του άρθρου 29 παρ. 2 του Ν. 590/77. 

5.0 Γ ενικός Διευθυντής παρίσταται στις συνεδρίες του 
Δ.Σ. άνευ ψήφου 

Αρθρο 8. 

Πόροι του Ιδρύματος 

Πόροι του Ιδρύματος είναι: 

1 Ετήσια επιχορήγηση της Ιερός Αρχιεπισκοπής Αθη¬ 
νών και λοιπών Νομικών Προσώπων ή Οργανισμών της 
Εκκλησίας. 

2. Οι πρόσοδοι από εράνους, οι οποίοι διενεργούνται 
από την Ιερά Αρχιεπισκοπή Αθηνών σύμφωνα με τις κεί¬ 
μενες διατάξεις. 

3. Οι διορεές πασης φύσεως σε χρήμα, κινητά ή ακίνη¬ 
τα. 

4 Επιδοτήσεις πάσης φύσεως από διεθνείς Οργανι¬ 
σμούς ή από την εκπόνηση προγραμμάτων επιδοτουυέ- 
νων από την Ευρωπαϊκή Ένωση. 

5 Εθελοντικές προσφορές από συνδρομητής για τους 
σκοπούς του Ιδρύματος. 

6. Κάθε άλλο νόμιμο έσοδο, μη προβλεπόμενο κατα τα 
ανωτέρω, που εξυπηρετεί τους σκοπούς του Ιδρύματος 

Η πάσης φύσεως περιουσία του Ιδρύματος αποτελεί 
περιουσίατου Νομικού Προσώπου της Ιεράς Αρχιεπισκο¬ 
πής προοριζομένη, εφ* οσον χρόνον υφισταται το Ίδρυμα 
για την εκπλήρωση των σκοπών αυτού. 

Αρθρο 9. 

Προσωπικό 

1. Το Ίδρυμα λειτουργεί με έμμισθο και άμισθο προσω¬ 
πικό. ίο οποίο θα εκπαιδεύεται καταλλήλως. Ειδικότερα: 

Το Κέντρο Α (άρθρο 3 του παρόντος - επιμόρφωσης) 
στελεχώνεται από ιερείς, εκπαιδευτικούς, επαγγελματίες 
σωματικής και ψυχικής υγείας, νομικούς, γονείς σε εθε¬ 
λοντική βάση στο μεγαλύτερο μέρος τους. 

Το Κέντρο Β (άρθρο 4 - πρόληψης) στελεχώνεται οπό ιε¬ 
ρείς. εξειδικευμένους κοινωνικούς λειτουργούς (που 
έχουν μεγάλη ευθύνη στο Κέντρο αυτό), ψυχολόγους, 
γιατρούς, εκπαιδευτικούς, νομικούς, γονείς, εθελοντές. 
Οι περισσότεροι (πλην των κοινωνικών λειτουργών και 
των ψυχολόγων) συνεργάζονται σε εθελοντική βάση. 

Τα Κέντρα Γ (άρθρο 5 - θεραπείας) στελεχώνονται απο 

έμπειρους πνευματικούς και εκπαιδευμένους επαγγελ- 
ματίες ψυχικής υγείας (ψυχίατροι, ψυχολόγοι, κοινωνικοί 
λειτουργοί) Οι επαγγελματίες υγείας δύναται να είναι 
αμειβόμενοι. Επίσης σε εθελοντική βάση ή σε έμμισθη θέ¬ 
ση μπορούν να απασχοληθούν εκπαιδευτικοί και νομικοί. 
Επίσης υπάρχουν συνεργάτες ιατροί διαφόρων ειδικοτή¬ 
των. 

Το Κέντρο Δ (άρθρο 6 - κοινωνικής επανένταξης) χρειά¬ 
ζεται τα ίδια στελέχη της προηγούμενης ομάδος και επι¬ 
πλέον επαγγελματίες διαφόρων ειδικοτήτων (εθελοντές 
η έμμισθους). Οι κοινωνικοί λειτουργοί έχουν εδώ αυξη¬ 
μένο ρόλο και μπορούν να βοηθούνται από εθελοντές. 

2. Το Διοικητικό Συμβούλιο για την πρόσληψη του προ¬ 
σωπικού συγκροτεί εκάστοτε ειδική Επιτροπή στην οποία 
απαραίτητα μετέχει κληρικός με πείραν και ειδικές γνώ¬ 
σεις. Τα οριζόμενα εκάστοτε μέλη της Επιτροπής δεν δι¬ 
καιούνται να αναλάβουν έμμισθη θέση στο Ίδρυμα. 

3. Το έμμισθο προσωπικό προσλαμβάνεται με σύμβαση 
εργασίας ωρισμένου χρόνου η αορίστου διάρκειας ή με 
συμβάσεις έργου κατόπιν αποφάσεως του Διοικητικού 
Συμβουλίου. 

Άρθρο 10. 

Επιστημονική Επιτροπή 

1- Στα Κέντρα είναι περισσότερο από αναγκαίος ο συ 
νεχής έλεγχος των χρησιμοποιούμενων μεθόδων και τε¬ 
χνικών όλων των στελεχών, υπό την καθοδήγηση Επιστη¬ 
μονικής Επιτροπής, ώστε το πρόγραμμα να έχει συνοχή 
και η αποκτώμενη εμπειρία να αυξάνει την αποτελεσματι- 
κότητα του προγράμματος. 

2. ΕΙ αξιολόγηση του Προγράμματος πρέπει να είναι τα 
κτική (μία ή δύο φορές το χρόνο), ώστε να επέρχονται 
έγκαιρα οι αναγκαίες τροποποιήσεις σε στελέχη και με¬ 
θόδους προκειμένου να προσεγγίζεται όλο και περισσό¬ 
τερό ο αρχικός σκοπός. 

3. Η Επιστημονική Επιτροπή συγκροτείται με εισήγηση 
του Δ.Σ του Ιδρύματος και απόφαση του Μακαριωτάτου 
Αρχιεπισκόπου με ενιαύσιο τουλάχιστον θητεία δυναμένη 
να ανανεούται. 

4. Οι απασχολούμενοι στα Κέντρα (έμμισθοι ή άμισθοι) 
θα έχουν δυνατότητες απασχολήσεως σε περισσότερα 
από ενα κέντρα, ώστε και το πρόγραμμα να είναι συμπα¬ 
γές κατά την κρίση της Επιστημονικής Επιτροπής. 

Άρθρο 11. 

Τηρούμενα Βιβλία 

Το Ίδρυμα τηρεί τα επόμενα βιβλία: 
α. Βιβλίο Κτηματολογίου, εις το οποίον καταχωρείται η 
κινητή και ακίνητη περιουσία αυτού, 
β. Βιβλίο Πρωτοκόλλου. 

γ Βιβλίο Αποφάσεων του Διοικητικού Συμβουλίου 
(Πρακτικά), 
δ. Βιβλίο Αποθήκης, 
ε. Βιβλίο Ταμείου (Εσόδων - Εξόδων), 
στ Στέλεχος τριπλότυπων αποδείξεων εισπράξεως και 
ζ. Στέλεχος διπλοτύπων ενταλματοιν πληρωμής. 

Τα ανωτέρω πρέπει να φέρουν αρίθμηση το καθ’ ένα κα¬ 
τά φύλλο και να είναι θεωρημένα από την Ιερά Αρχιεπι- 
σκοή Αθηνών. 

Άρθρο 12. 

Οικονομική Διαχείριση 

1. Για την εύρυθμη λειτουργία του Ιδρύματος προβλέ- 


πεται Γραμματειακή και λογιστική κάλυψη, που θα καθο 
ρισθή από Εσωτερικό Κανονισμό θεσπιζόμενο κατά την 
διαδικασία του άρθρου 29 παρ. 2 του Ν. 590/77. 

2. Οικονομικός και κάθε άλλος έλεγχος διενεργείται 
από την Ιερά Αρχιεπισκοπή Αθηνών σύμφωνα με τις κεί¬ 
μενες διατάξεις ή μετά από απόφαση του Μητροπολιτι- 
κού Συμβουλίου από ειδική Οικονομική Επιτροπή. 

3 Το Ίδρυμα μπορεί να συνεργασθεί με αστική Εταιρεία 
μη κερδοσκοπικού χαρακτήρα για παρεμφερείς σκοπούς 
έπειτα από απόφαση του Δ.Σ. 

Άρθρο 13. 

Προϋπολογισμός - Απολογισμός 

1. Στο τέλος εκάστου έτους συντάσσεται ο Απολογι¬ 
σμός του Ιδρύματος. Επίσης στο τελευταίο δίμηνο εκά¬ 
στου έτους καταρτίζεται ο προϋπολογισμός του επομέ¬ 
νου έτους. 

2. Ο Απολογισμός και ο Προϋπολογισμός καταρτίζο¬ 
νται υπό του Δ.Σ. καιεγκρίνονται υπό του Μητροπολιτικού 
Συμβουλίου. 

Αρθρο 14 
Διάλυση 

1 Το Ίδρυμα δ υ ναται να διαλυθεί με απόφαση του Δ.! ,Σ. 
κατά την διαδικασίαν του άρθρου 29 παρ. 2 του Ν. 590/77 
και ύστερα από αιτιολογημένη απόφαση του Διοικητικού 
Συμβουλίου που λαμβάνεται με την παρουσία επτά εκ των 
μελών του και έγκριση του Μητροπολιτικού Συμβουλίου. 

2. Στην περίπτωση αυτή την κινητή και ακίνητη περιου¬ 
σία που είχε διατεθεί για τους σκοπούς του ιδρύματος η 
Ιερά Αρχιεπισκοπή, υποχρεούται να χρησιμοποιήσει για 
άλλον παρεμφερή σκοπό, κατά την απόλυτο κρίση του 
Μακαριωτάτου Αρχιεπισκόπου. 

Αρθρο 15. 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως και το Περιοδικό «ΕΚ¬ 
ΚΛΗΣΙΑ». 

Αρθρο 16. 

Από τις διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιερός Αρχιεπισκοπής Αθηνών, το ύψος 
της οποίας δεν δύναται να προσδιοριστεί. 

Αθήνα, 10 Ιουνίου 1999 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 
-♦-- 

Αριθ. Δ.Β Φ 13 Γεν./οικ. 778 ( 5 ) 

Παράταση του χρόνου ισχύος των λατομικών περιοχών 
του Ν. Αιτωλ/νίας που δεν έχουν ακόμα ενεργοποιηθεί. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Τις διατάξεις του Ν. 1428/84 «Περί εκμετάλλευσης 
λατομείων αδρανών υλικών κ.λπ.». 

2. Το Ν. 2115/93 «Τροποποίηση και συμπλήρωση διατά¬ 
ξεων του Ν. 1428/84» και ειδικά το άρθρο 26 σύμφωνα με 
το οποίο οι λατομικές περιοχές που χαρακτηρίστηκαν με 
βάση το Ν. 1428/84 και δεν ενεργοποιήθηκαν, ισχύουν για 
(5) πέντε χρόνια ήτοι μέχρι 15.2.1998. 

3. Το Ν. 2702/98 «Διάφορες ρυθμίσεις του Υπουργείου 

Ανάπτυξης» και ειδικά το άρθρο (6) βάσει του οποίου ο 
Νομάρχης μπορεί να παρατείνει μέχρι (5) έτη τον χρόνο 
ισχύος των καθορισμένων λατομικών περιοχών που δεν 
έχουν ενεργοποιηθεί εντός των προθεσμιών που προβλέ¬ 
πουν οι διατάξεις του Ν. 2115/93. 

4. Την με αριθμό ΑΠ. 10/Β/Φ68/θΐκ.7845/12.5.99 εγκύ¬ 
κλιο του Υπουργείου Ανάπτυξης. 

5. Τις ΕΣ 7795/86/21 Μαρτίου 1986καιΤ.Β 1047/Φ13Γε- 
νικά 6.12.94 αποφάσεις του Νομάρχη Αιτωλίας και Ακαρ¬ 
νανίας με τις οποίες καθορίστηκαν οι λατομικές περιοχές 
στο Νομό. 

6. Τον οργανισμό εσωτερικής οργάνωσης και λειτουρ¬ 
γίας της Ν.Α. Αιτωλ/νίας που δημοσιεύτηκε στο Φ.Ε.Κ. 
35/Β/4.5.95. 

7. Το γεγονός ότι το μεγαλύτερο μέρος των καθορισθέ- 
ντων λατομικών περιοχών με τις ΕΣ 7795/86/21.3.93 και 


Τ.Β. 1047/Φ13 Γεν. 6.12.94 αποφάσεις του Νομάρχη δεν 
ενεργοποιήθηκαν μέσα στις υπό των διατάξεων του Ν. 
2115/93 προβλεπόμενων προθεσμιών, αποφασίζουμε. 

Παρατείνουμε τον χρόνο ισχύος μέχρι την 13.2.2003 
των λατομικών περιοχών του Ν. Αιτωλ'νίας που δεν έχουν 
ακόμα ενεργοποιηθεί και καθορίστηκαν με τις ΕΣ 
7795/86/21.3.1986 και Τ.Β. 1047/Φ13.Γεν./6 12.94 απο¬ 
φάσεις του Νομάρχη και έχουν δημοσιευτεί αντίστοιχα 
στα Φ.Ε.Κ. 143/Β/3.4.98 και Φ.Ε.Κ. 941/Β/20.12.94. 

Κατάτα λοιπά παραμένουν ως έχουν οι παραπάνω απο¬ 
φάσεις του Νομάρχη. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Μεσολόγγι, 7 Σεπτεμβρίου 1999 

Ο Βοηθός Νομάρχης 
ΔΗΜΗΤΡΙΟΣ ΓΕΡΟΠΑΝΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



